10 Tsela nngwe e e lemotshegang motlhofo e rona Bakeresete re direlang ba bangwe dilo tse di molemo ka yone ke ka “go bolela phatlalatsa tsholofelo ya rona.” A o dirisa tshono nngwe le nngwe go neela bosupi? Paulo o ne a bitsa tiro eno e e botlhokwa ya Bokeresete a re ke “setlhabelo . . . sa pako, ke gore, leungo la dipounama tse di bolelang leina la [Modimo] phatlalatsa.” (Baheb. 10:23; 13:15; Hos. 14:2) Go ka nna molemo go akanya ka gore re dirisa nako e e kana kang re rera dikgang tse di molemo tsa Bogosi le gore re ka tokafatsa jang tsela e re rerang ka yone, dikarolo di le dintsi tsa Pokano ya Tirelo di diretswe go re thusa go dira seo. Le fa go ntse jalo, se tota re tshwanetseng go se gakologelwa ke gore tirelo ya rona ya tshimo le go rera re se mo bodireding ke “setlhabelo sa pako” e bile ke karolo ya kobamelo ya rona, ka jalo, setlhabelo sa rona e tshwanetse go nna se se molemolemo. Le fa maemo a sa tshwane, nako e re e dirisang go bolela dikgang tse di molemo, gantsi e bontsha kafa re anaanelang dilo tsa semoya ka teng.